સંજય દત્તનાં વિવાદાસ્પદ જીવન પર પાયોપિક બનાવવા માટે રાજકુમાર હિરાની અને રણબીર કપૂરને દુનિયાભરમાંથી પ્રશંસા મળી રહી છે. તેવામાં નિર્માતાઓએ એક બીટીએસ વીડિયો શેર કર્યો છે જેમાં રાજકુમાર હિરાની ફિલ્મનાં મુખ્ય અભિનેતા રણબીર કપૂર રણબીરમાંથી સંજય દત્ત કેવી રીતે બને છે તે બતાવવામાં આવ્યું છે. આ વીડિયોમાં તમે જોઈ શકો છો કે સંજય દત્ત બનવા માટે તેને કેટલું દુ:ખ સહન કરવું પડે છે. રણબીર કપૂરને સંજય દત્ત બનાવવા પાછળ રાજકુમાર હિરાનીએ પણ ખૂબ જ મહેનત કરી છે. રાજકુમાર હિરાનીનાં નિર્દેશન હેઠળ બનેલી આ ફિલ્મે એક અઠવાડિયામાં જ ૨૦૦ કરોડથી વધારેની કમાણી કરી લીધી છે.